Atenció. Deixem pista agafem corriol dreturer amb fites

Bifurcació al refugi (Garrics, farigola, pins, alzina, brucs)

Coll de Porta

Ermita de la M.D. de Montalegre

Estació de Sant Llorenç de Montgai (FGC)

Girem a l´esquerra passat el restaurant

Pala Alta

Refugi lliure del Pletiu de l´Extrem

Via del tren. Opcional per sota

56. Senderisme en tren: Pala Alta (100 cims) per la Serra de Montroig (Tren dels Llacs)
Sortida/Arribada: Estació de Sant Llorenç de Montgai(FGC Tren dels Llacs)
Distància 16,6km
Increïble sortida circular que ens portarà a recórrer tota la Serra de Montroig per la carena cimera, amb excepcionals vistes sobre el Montsec i el pantà de Camarasa, des de l´estació de tren de Sant Llorenç de Montgai, a la línia Lleida-La Pobla de Segur coneguda com a Tren dels Llacs.
La Serra de Montroig es troba a La Noguera, entre els municipis de Camarasa, Santa Linya i Sant Llorenç de Montgai, punt on començarem l´excursió.
El punt més alt de la serra és la Pala Alta, un cim inclós als 100 cims de la FEEC penjat sobre els penyassegats amb unes panoràmiques a 360º sobre el Montsec i el panta de Camarasa al nord. Al sud sobresurd pel seu cim en forma d´altiplà el turó del Castell de Sant Llorenç de Montgai.
DIFICULTAT
El camí no té dificultats tècniques, només parar atenció al camí carener en no apropar-se als estimballs. Hem d´estar alertes a la pujada a la carena, donat que hi ha diverses cruïlles de camins on hem d´estar alertes. El camí carener comença a l´Ermita de la Mare de Déu de Montalegre on a partir del qual només caldrà seguir el corriol sense pèrdua que busca els cims de la carena o el vessant nord (més suau) de la serra.
La baixada no té pèrdua, seguint en sentit contrari els diversos cartells indicadors que duen al refugi lliure (sense aigua)del Pletiu de l´Extrem.
TRENS (Horaris)
Només hi ha un tren al dia que passi per Sant Llorenç de Montgai. Ara bé, aquest únic tren s´atura dos cops en aquesta estació. La primera vegada ho fa en el sentit La Pobla de Segur a les 9:50h i la segona en direcció Lleida a les 14:04h.
Evidentment que no hi ha temps material en aquestes 4h14min per fer aquest recorregut entre tren i tren (tret que no es faci corrent), però tenim l´opció de poder dormir a l´alberg La Cova de Sant Llorenç de Montgai un cop feta la ruta o bé utilitzar el refugi lliure del Pletiu de l´Extrem, dalt la carena del Montroig. És un refugi lliure en bones condicions, amb bancs i taula, sense matalassos ni aigua en el exterior. Hi ha un dipòsit que teòricament recull aigua de la pluja i una broll, però tot plegat sembla estar inutilitzat.